OpenLLM-France/wikimedia huggingface dataset:
# Serrat de Brusa

El Serrat de Brusa és una serra del terme municipal de Monistrol de Calders, a la comarca del Moianès.
Està situat al sud-oest de la masia del Solà i del poble mateix de Monistrol de Calders, al nord-est de la masia d'el Bosc, a l'extrem nord del Sot de l'Abellar. Tot i ser un serrat molt curt, de només 200 metres d'extensió, per la seva prominència en el paisatge marca una fita important en el seu rodal.
En el Serrat de Brusa es va obrir als anys setanta del segle xx la Pedrera del Coll de Portella.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Serrat de Cal Calafí

El Serrat de Cal Calafí és un serrat del terme municipal d'Abella de la Conca, a la comarca del Pallars Jussà.
Està situat al límit entre les valls del barranc de la Vall (ponent) i del Barranc de Cal Palateres (llevant). En aquest serrat hi havia la casa de Cal Calafí. Està delimitat a l'oest pel barranc del Coll des Eres i a l'est pel barranc de Cal Calafí.

## Etimologia

Aquest serrat deu el nom a la casa de Cal Calafí que hi ha en el mateix serrat. Es tracta, doncs, d'un topònim romànic modern de caràcter descriptiu.
# Eleccions al Dáil Éireann de 1969

Les eleccions al Dáil Éireann de 1969 es van celebrar el 28 de febrer de 1969 per a renovar els 144 diputats del Dáil Éireann. Va guanyar el Fianna Fáil per majoria absoluta i Jack Lynch formaria govern

## Resultats

| Partit | Líder | % | Escons |
| Fianna Fáil | Jack Lynch | 44,6% | 74 |
| Fine Gael | Liam Cosgrave | 33,3% | 50 |
| Laborista | Brendan Corish | 16,6% | 18 |
| Independents | | 5,5% | 1 |

## Referències

* (anglès) Pàgina del Dáil Éireann Arxivat 2009-12-18 a Wayback Machine.
* (anglès) Resultat de les eleccions de 1969
# Eleccions al Dáil Éireann de 1943

Les eleccions al Dáil Éireann de 1943 es van celebrar el 23 de juny de 1943 per a renovar els 138 diputats del Dáil Éireann. Va guanyar el Fianna Fáil per una gran majoria.

## Resultats

| Partit | Líder | % | Escons |
| Fianna Fáil | Éamonn de Valera | 41,9% | 66 |
| Fine Gael | William T. Cosgrave | 23,1% | 32 |
| Laborista | William Norton | 15,7% | 17 |
| Clann na Talmhan | Michael Donnellan | 10,1% | 14 |
| Independents | | 5,8% | 8 |

## Referències

* (anglès) Pàgina del Dáil Éireann Arxivat 2009-12-18 a Wayback Machine.
* (anglès) Resultat de les eleccions de 1943
# Satchelliella pyrenaica

Satchelliella pyrenaica és una espècie d'insecte dípter pertanyent a la família dels psicòdids que es troba a Europa: Espanya i França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Eleccions legislatives neerlandeses de 1986

Les eleccions legislatives neerlandeses de 1986 se celebraren el 21 de maig de 1986, per a renovar els 150 membres de la Tweede Kamer. El partit més votat fou el Crida Demòcrata Cristiana (CDA) de Ruud Lubbers, qui formà un govern de coalició amb VVD.

## Resultats

← Eleccions legislatives neerlandeses, 1986 → :
| Partit | Partit | Líder | Vots | % | Escons |
| | Crida Demòcrata Cristiana (CDA) | Ruud Lubbers | 3.172.918 | 34,6 | 54 |
| | Partit del Treball (PvdA) | Wim Kok | 3.051.678 | 33,3 | 52 |
| | Partit Popular per la Llibertat i la Democràcia (VVD) | Ed Nijpels | 1.596.991 | 17,4 | 27 |
| | Demòcrates 66 (D66) | Hans van Mierlo | 562.466 | 6,1 | 9 |
| | Partit Polític dels Radicals (PPR) | Ria Beckers | 159.740 | 1,3 | 2 |
| | Partit Socialista Pacifista (PSP) | Andrée van Es | 110.182 | 1,2 | 1 |
| | Unió Política Reformada (GPV) | Gert Schutte | 88.381 | 1,0 | 1 |
| | Federació Política Reformada (RPF) | Meindert Leerling | 83.582 | 0,9 | 1 |
| Total | Total | | 9,199,621 | 85,8 | 150 |

## Enllaços externs

* Resultats de les eleccions de 1986
# Eleccions legislatives neerlandeses de 1967

Les eleccions legislatives neerlandeses de 1967 se celebraren el 15 de febrer de 1967, per a renovar els 150 membres de la Tweede Kamer. Es formà un govern de coalició entre el Partit Popular Catòlic, el Partit Antirevolucionari i la Unió Cristiana Històrica presidit per Piet de Jong.

## Resultats

← Eleccions legislatives neerlandeses, 1967 → :
| Partit | Partit | Vots | % | Escons |
| | Partit Popular Catòlic (KVP) | 1.822.904 | 26,5 | 42 |
| | Partit del Treball (PvdA) | 1.620.112 | 23,5 | 37 |
| | Partit Popular per la Llibertat i la Democràcia (VVD) | 738.202 | 10,7 | 17 |
| | Partit Antirevolucionari (ARP) | 681.060 | 9,9 | 15 |
| | Unió Cristiana Històrica (CHU) | 560.033 | 8,1 | 12 |
| | Boerenpartij (BP) | 323.957 | 4,8 | 7 |
| | Demòcrates 66 (D66) | 307.810 | 4,5 | 7 |
| | Partit Comunista dels Països Baixos (KPN) | 248.318 | 3,6 | 5 |
| | Partit Socialista Pacifista (PSP) | 197.206 | 2,9 | 4 |
| | Partit Polític Reformat (SGP) | 138.059 | 2,0 | 3 |
| | Unió Política Reformada (GPV) | 59.156 | 0,9 | 1 |
| Total | Total | 7.076.328 | 94,9 | 150 |

## Enllaços externs

* Resultats de les eleccions de 1967
# Eleccions legislatives neerlandeses de 1977

Les eleccions legislatives neerlandeses de 1977 se celebraren el 25 de maig de 1977, per a renovar els 150 membres de la Tweede Kamer. El partit més votat fou la Crida Demòcrata Cristiana (CDA) de Dries van Agt, qui formà un govern de coalició amb VVD.

## Resultats

← Eleccions legislatives neerlandeses, 1977 → :
| Partit | Partit | Líder | Vots | % | Escons |
| | Partit del Treball (PvdA) | Joop den Uyl | 2.813.793 | 33,8 | 53 |
| | Crida Demòcrata Cristiana (CDA) | Dries van Agt | 2.652.278 | 31,9 | 49 |
| | Partit Popular per la Llibertat i la Democràcia (VVD) | Hans Wiegel | 1.492.689 | 17,9 | 28 |
| | Demòcrates 66 (D66) | Jan Terlouw | 452.423 | 5,4 | 8 |
| | Partit Polític Reformat (SGP) | Hette Abma | 177.010 | 2,0 | 3 |
| | Partit Comunista dels Països Baixos (KPN) | Marcus Bakker | 143.481 | 1,7 | 2 |
| | Partit Polític dels Radicals (PPR) | Ria Beckers | 140.920 | 1,7 | 3 |
| | Unió Política Reformada (GPV) | Bart Verbrugh | 79.421 | 1,0 | 1 |
| | Partit Socialista Pacifista (PSP) | Fred van der Speck | 77.972 | 0,9 | 1 |
| | Boerenpartij (BP) | Hendrik Koekoek | 69.914 | 0,8 | 1 |
| | Democratisch-Socialisten 70 | Willem Drees Jr | 59.487 | 0,7 | 1 |
| | Unió Política Reformada (RPF) | Gert Schutte | 53.220 | 0,6 | |
| Total | Total | | 8.365.829 | 88,0 | 159 |

## Enllaços externs

* Resultats de les eleccions de 1977
# Eleccions generals d'Irlanda del Nord de 2007

Les eleccions generals a Irlanda del Nord de 2007 foren les segoness eleccions a la nova Assemblea d'Irlanda del Nord de 108 membres i es van celebrar el 7 de març de 2007. El partit més votat fou el PDU d'Ian Paisley, i el segon fou el Sinn Féin. El PUU és desplaçat al tercer lloc. Ian Paisley és nomenat president de govern després d'un acord amb Gerry Adams

## Resultats

| Partit | Líder | Vot popular | % | Escons | Repartiment |
| Partit Democràtic Unionista | Ian Paisley | 207.721 | 30,1% | 36 | +6 |
| Sinn Féin | Gerry Adams | 180.573 | 26,2% | 28 | +4 |
| Partit Unionista | Reg Empey | 103.145 | 14,9% | 18 | -9 |
| SDLP | Mark Durkan | 105.164 | 17,0% | 16 | -2 |
| Aliança | David Ford | 36.139 | 5,2% | 7 | +1 |
| Independents | Kieran Deeny | 19.471 | 2,8% | 1 | +1 |
| Verds | John Barry | 11.985 | 1,7% | 1 | +1 |
| Partit Unionista Progressista | Dawn Purvis | 3.822 | 0,6% | 1 | |
| Partit Unionista del Regne Unit | Robert McCartney | 10.452 | 1,5% | | -1 |
| Conservadors | David Cameron | 3.452 | 0,5% | | |
| Sinn Féin Republicà | Ruairí Ó Brádaigh | 2.522 | 0,4% | | |
| Aliança Socialista Ambiental | Goretti Horgan | 2.045 | 0,3% | | |
| Independència UK | Nigel Farage | 1.229 | 0,2% | | |
| Workers Party | John Lowry | 975 | 0,1% | | |
| People Before Profit | Gordon Hewitt | 775 | 0,1% | | |
| Socialistes | Peter Hadden | 473 | 0,1% | | |
| laboristes | Malachi Curran | 123 | 0,1% | | |
| Total | | 690.111 | 100% | 108 | |
# Els Quatre Mollons

Els Quatre Mollons és una petita alineació muntanyosa de 433 metres que es troba entre els municipis d'Amposta i la Ràpita a la comarca del Montsià. Els Quatre Mollons és un estrep oriental de la Serra del Montsià. El 2022 fou inclòs als 100 cims de la FEEC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ 100 cims de la FEEC
# Quint Mamili Turrí

Quint Mamili Turrí (en llatí: Quintus Mamilius Q. F. Q. N. Turrinus) era un magistrat romà del segle iii aC. Formava part de la gens Mamília, una antiga família plebea originària de Túsculum.
Va ser edil plebeu l'any 207 aC, i a l'any següent va ser pretor (206 aC), i li va correspondre la funció de pretor peregrí, però el senat el va enviar a la Gàl·lia per manca d'alts càrrecs degut a la guerra contra Hanníbal.

## Referències

* ↑ Titus Livi. Ab Urbe Condita XXVIII,10
# José Miguel Bravo de Laguna Bermúdez

José Miguel Bravo de Laguna Bermúdez (28 de juliol de 1944, Las Palmas de Gran Canaria) és un advocat i polític canari, diputat al Congrés dels Diputats, conseller del Cabildo i actualment cap del partit Unidos por Gran Canaria.

## Biografia

Llicenciat en dret per la Universitat Complutense de Madrid. Oposità al cos d'Advocats de l'Estat, i després d'aprovar el 1973, va ser destinat al Servei Jurídic de la Delegació d'Hisenda a Las Palmas. Va cursar també estudis de periodisme el 1966.
Fou elegit diputat per la Província de Las Palmas, de la Unió de Centre Democràtic (UCD) a les eleccions generals espanyoles de 1977, 1979 i 1982. Va defensar el model econòmic i fiscal canari i el desembre de 1981 fou nomenat sotssecretari de Pressupost i Despesa Pública del Ministeri d'Hisenda d'Espanya per Adolfo Suárez.
Desapareguda la UCD el 1982, fou elegit vicepresident quart del Congrés dels Diputats el 1982 i es passà al Partit Liberal, que formà coalició amb Aliança Popular i fou novament reescollit a les eleccions generals espanyoles de 1986. Va compatibilitzar la seva estada en el Congrés amb un lloc de conseller en el Cabildo de Gran Canària. En 1991 fou escollit President Regional del Partit Popular i Parlament de Canàries. El 1995 va encapçalar la llista del Partit Popular, i va ser candidat a la Presidència de la Comunitat Autonòmica de Canàries, però es conformà amb la presidència del Parlament de Canàries, càrrec que ocupà fins al 2003, quan abandonà la política activa.
Tornà a la política el 2011, essent designat pel Partit Popular de Canàries per encapçalar la llista electoral al Cabildo insular de Gran Canària a les eleccions municipals espanyoles de 2011. El 22 de maig d'aquest mateix any, el Partit Popular amb José Miguel Bravo de Laguna Bermúdez al capdavant, guanyà les eleccions a la Presidència del Consell de Gran Canària, obtenint 14 consellers, a només un de la majoria absoluta. El dia 20 de juny de 2011, prengué possessió del càrrec de President del Consell de Gran Canària, amb el suport dels 14 consellers del Partit Popular, i els 3 del grup CC-CCN, ocupant el càrrec fins al 2015.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 370. ISBN 84-930048-0-4.
* ↑ Biografia a mcnbiografias
* ↑ Fitxa del Congrés dels Diputats
* ↑ Fitxa del Parlament de Canàries
* ↑ José Miguel Bravo de Laguna Bermúdez al web del cabildo de Gran Canària

## Enllaços externs

* Notícies sobre José Miguel Bravo de Laguna a El País
# Quesada

Quesada és un municipi de la província de Jaén a la comarca de Sierra de Cazorla.
Els seus habitants es diuen quesadencs. Té una extensió de 328,7 km² i 5.999 habitants segons el padró del 2002, encara que la seva població ha anat disminuint al llarg dels últims trenta anys (el 1975 hi havia 10.601 empadronats). Les parts est i sud del seu terme municipal formen part del Parc Natural de la Serra de Cazorla. El naixement del riu Guadalquivir es troba en el seu terme municipal.

## Festes de Quesada

Les dues festes més importants són als mesos d'agost i de maig. Les festes d'estiu són del 23 al 28 d'Agost A la matinada del dia 29 es porta la Verge de Tiscar des del poble al santuari. Antigament el camí es feia a peu, ara es va en processó fins a la creu del Humilladero que està a la sortida del poble, on els quesadencs acomiaden amb emoció la verge. El primer dissabte de maig es fa una romeria per portar a la Verge de Tiscar al poble. És coneguda com “la traida” de la Verge.
# Juan Bautista Sánchez González

Juan Bautista Sánchez González fou un militar espanyol nat a Íllora (Granada) el 12 de novembre de 1893 i mort a Puigcerdà (La Cerdanya) el 30 de gener de 1957. En el moment de la seva mort era capità general de Catalunya.

## El militar

Als 18 anys entra a l'acadèmia militar d'infanteria de Toledo. El seu primer destí va ser el protectorat espanyol del Marroc. Va ser un dels militars implicats en la preparació de "l'Alzamiento". Es va sublevar el 17 de juliol de 1936 a Melilla. Va lluitar a les principals batalles de la Guerra Civil espanyola (Brunete, Terol, Ebre), sent el primer cap a entrar a Bilbao el 19 de juny de 1937. En aquells moments tenia el grau de tinent coronel. Posteriorment, al capdavant de tropes navarreses, participarà en la partició en dos del bàndol republicà, arribant al Mediterrani per Castelló. Tot seguit es dirigirà al nord, participant en la batalla de l'Ebre i posteriorment entrant a Barcelona el 26 de gener de 1939. A les 19 hores es va dirigir per ràdio a la població per anunciar l'ocupació militar per part de les tropes de Franco de la capital catalana.
Fou Capità general de les Illes Balears de juliol a octubre de 1941, i novament de 1942 a 1945, quan fou nomenat capità general de la V Regió Militar, càrrec que va ocupar fins 1949.

## Capità general de Catalunya

El 14 d'octubre de 1949 fou nomenat capità general de Catalunya, un càrrec que ocuparia fins a la seva mort, oficialment d'un atac de cor, en estranyes circumstàncies.

## Mort a Puigcerdà

Eren conegudes les seves simpaties monàrquiques i se sabia que era partidari de la restauració de Joan de Borbó, pare del rei Joan Carles I.
El ministre secretari del "Movimiento", José Luis Arrese, estava preparant una llei orgànica que va alarmar el sector monàrquic del règim, ja que deixava fora de joc les aspiracions d'una restauració en la figura del pretendent Juan III. Aleshores van maniobrar per situar Juan Bautista Sánchez com a president de govern i arraconar el general Franco com a figura merament honorària. L'oposició de l'església i de molts generals va forçar la dimissió d'Arrese. Tot i això les relacions entre Franco i Bautista Sánchez no van millorar. El capità general va ser trobat mort a la seva habitació de l'"Hotel del Prado" de Puigcerdà, on estava hostatjat perquè havia anat a inspeccionar un destacament militar situat a la collada de Toses. Al llibre Mis conversaciones privadas con Franco, el tinent coronel Francisco Franco Salgado-Araujo, cosí i secretari personal del general Franco apunta que el dictador va comentar-li que tenia pensat destituir-lo de forma imminent.

## Bibliografia

* Cardona, Gabriel. Conspiración en capitanía. La extraña muerte del general Bautista Sánchez. La Aventura de la historia. Nº99. Pags. 20-26
* Casals, Xavier. “1957: el golpe contra Franco que sólo existió en los rumores”, Ayer 72/2008 (4): pp. 241-271. ISSN 1134-2277.
* Franco Salgado-Araujo, Francisco. Mis conversaciones privadas con Franco. Ed. Planeta. Barcelona 1976.

## Referències

* ↑ «Esquela a La Vanguardia» (en castellà), 07-02-1957. [Consulta: 30 maig 2011].

## Enllaços externs

* Biografia a xtec.es (castellà)
# Juan Bautista Soler Luján

Juan Bautista Soler Luján és un empresari immobiliari nascut a València. A més de la seua activitat empresarial, des de 2004, és accionista majoritari del València Club de Futbol, club que va presidir diverses vegades des d'eixe any fins al 2008. La seua empresa Grupo Juan Bautista Soler destaca pel desenvolupament i construcció d'apartaments i comunitats principalment al País Valencià.
Però un repàs al Registre Mercantil proporciona que ostenta 43 càrrecs en 33 societats d'activitats variades no sempre relacionades amb la construcció com empreses de neteja, distribuïdores de pel·lícules i fins i tot sales de cinema
Juan Bautista Soler va tancar el seu cicle en la presidència del València CF, iniciat el 5 d'octubre del 2004, el 12 de març de 2008, quan va presentar la seua dimissió. Segons informació desvetllada pel diari esportiu Marca i Radio Marca, va deixar en les arques valencianistes la minsa quantitat d'11.000 euros. Aquest fet, unit a la gran polèmica que van alçar les seues decisions, des de la contractació de Ronald Koeman com a mànager, fins al contracte de publicitat amb Valencia Experience ha provocat que gran part de la massa social valencianista el veja com el màxim responsable de la crisi del València CF en la temporada 2008/09.
Va ser substituït al càrrec per Agustín Morera.
El 9 de juliol del 2008 Juan Bautista Soler, que era encara màxim accionista del València CF, arriba a un acord amb Juan Villalonga per portar la gestió del club. Aquest acord es trenca pocs dies després de dures negociacions per ampliar el capital del club no exemptes de polèmica. Juan Villalonga va guanyar 714.285 euros al dia durant les dues setmanes que va romandre com a gestor del València CF, en total 10 milions d'euros que van ser pagats de la butxaca del mateix Juan Soler.
El 8 d'abril de 2014 Juan Bautista Soler és detingut per la Policia Nacional per presumptament haver contractat un sicari per a segrestar Vicent Soriano Serra i obligar-lo així a pagar-li un deute. Després de passar la nit al calabós, ha passat a disposició del jutjat d'instrucció número 12 de València. El jutge ha decretat el secret de sumari i l'ha deixat en llibertat provisional amb càrrecs, imputat de temptativa de segrest, amb una ordre d'allunyament de la víctima i amb la prohibició d'eixir d'Espanya.

## Referències

* ↑ Soler assumirà el control absolut del València. Diari Sport
* ↑ «Villalonga gana 714.285 euros al día durante su fugaz estancia como gestor del Valencia» (en castellà). El Mundo, 25-07-2008. [Consulta: 6 octubre 2014].
* ↑ «Imputado el expresidente del Valencia Juan Soler por intento de secuestro». El País, 09-04-2014.

## Enllaços externs

* Web Oficial del Grupo Juan Bautista Soler Arxivat 2007-08-17 a Wayback Machine.. (castellà)
# Jugant amb la mort

Jugant amb la mort (títol original en anglès: I Saw What You Did) és una pel·lícula estatunidenca dirigida per William Castle, estrenada el 1965. Ha estat doblada al català.

## Argument

Història d'una noia que es diverteix al telèfon. Mentre telefona a un desconegut, un home respon que acaba de matar una dona. La noia li diu simplement:
| « | Sé qui ets, ho he vist tot, ho he sentit tot ! | » |
de resultes d'aquesta frase, l'assassí l'acorralarà pensant que la noia ha vist verdaderament tot mentre no feia més que interpretar!

## Repartiment

* Joan Crawford: Amy Nelson
* John Ireland: Steve Marak
* Leif Erickson: Dave Mannering
* Sara Lane: Kit Austin
* Andi Garrett: Libby Mannering
* Sharyl Locke: Tess Mannering
* Patricia Breslin: Ellie Mannering
* John Archer: John Austin
* John Crawford: Cavalier
* Joyce Meadows: Judith Marak

## Referències

* ↑ esadir.cat. Jugant amb la mort. esadir.cat.
* ↑ « I saw what you did ». The New York Times.
# Jugant amb el perill

Jugant amb el perill (títol original: Joyride) és una pel·lícula estatunidenca dirigida per Quinton Peeples, estrenada l'any 1997 directament en vídeo. Ha estat doblada al català.

## Argument

Ms. Smith, una dona misteriosa, s'atura en un hotel d'una petita ciutat. J.T., fill de l'amo de l'hotel que tot just ha acabat l'institut, roba el descapotable de Ms. Smith per impressionar Tanya, una jove clienta amb qui flirteja. No hi ha dubtes que Ms. Smith és una assassina a sou i que la seva última víctima és al maleter del descapotable.

## Repartiment

* Tobey Maguire: J.T.
* Amy Hathaway: Tanya
* Wilson Cruz: James
* Christina Naify: Ms. Smith
* Adam West: Harold
* Benicio del Toro: inspector Lopez
* Steven Gilborn: Arthur
* J.P. Bumstead: Dr. Brewer
* Kenn Norman: Xèrif Cork
* Judson Mills: Redneck Joey
* James Karen: el client

## Rebuda

El film obté un 20% de critiques positives, amb una nota mitjana de 4,5/10 i sobre la base de 5 critiques en el lloc Rotten Tomatoes.

## Referències

* ↑ «Jugant amb el perill». esadir.cat.
* ↑ «Joyride». Allociné.
* ↑ (anglès) Joyride a Rotten Tomatoes
# Radio Murcia

Radio Murcia-Cadena SER és l'emissora de ràdio de la Cadena SER de la ciutat de Múrcia. Va començar les seves emissions el 2 d'agost de 1933. Està situada al carrer Radio Murcia, 4 i comparteix instal·lacions amb Los 40 Principales i Cadena Dial.

## Història

Radio Múrcia es va inaugurar el dia 2 d'agost de 1933 en els Jardins Recreative d'Espinardo, un dia després del previst. La primera emissió va ser radiada per Arsenio Sánchez Alcarria, fundador de l'emissora, amb el següent text:
| « | Sintonizan a Radio Murcia, emisora EAJ-17. Señores radioescuchas, buenas tardes. Da comienzo nuestra emisión de tarde-noche con las señales horarias. | » |
Durant la guerra civil, el govern de la República va confiscar l'emissora i la va lliurar al cos de Telègrafs, passant la seva seu a estar a la plaça Hernández Amores, 3, fins que l'any 1939, se li va retornar a don Arsenio Sánchez Alcarria, propietari de la mateixa.
A la fi de la dècada del 1940, va passar a ser propietat de la Cadena SER. L'any 1953 es van instal·lar els estudis del carrer Lucas, 7 (actual carrer Radio Murcia, 4). El 1954 va rebre un Premi Ondas «per la seva magnífica programació a la seva zona d'audició».
El 2008, l'emissora degana de la Regió de Múrcia va complir 75 anys. El 2013, va complir 80 anys. Amb aquest motiu, l'emissora va programar una sèrie de programes i esdeveniments especials al llarg d'aquest any per commemorar la fundació de l'emissora més important de la Regió.

## Enllaços externs

* Pionero de la radio en Murcia. La Opinión de Murcia
* Los 75 años de Radio Murcia, EAJ 17. La Verdad
# Cal Coix

«Cal Coix» té aquests significats:
* Cal Coix o Casa Coix, masia al municipi d'Abella de la Conca, a la comarca del Pallars Jussà
* Cal Coix, veïnat del poble d'Angostrina, del terme comunal d'Angostrina i Vilanova de les Escaldes, a l'Alta Cerdanya
* Cal Coix (Avià), masia al municipi d'Avià
* Cal Coix (Corbera de Llobregat), casa al Baix Llobregat
* Cal Coix (les Corts), masia desapareguda de Barcelona
* Cal Coix (Solsona), masia al municipi de Solsona a la comarca del Solsonès
* Cal Coix (Vallcebre), masia al municipi de Vallcebre prop de Sant Julià de Fréixens
# Folc (Rifred)

El Folc o la Riera del Folc és un torrent de la conca de Calonge a Catalunya que neix a Calonge (Baix Empordà). Neix a uns 230 metres d'altitud a la Serra de l'Escorpí al Massís de les Gavarres i desemboca uns 180 metres més avall al Rifred, del qual és l'afluent major. S'alimenta d'una quinzena de torrents sense nom.

## Referències

* ↑ Base topogràfica 1:5.000, Institut Cartogràfic de Catalunya
* ↑ Caner i Estrany, Pere. «Hidrografia». A: La vall de Calonge. Calonge: Ajuntament de Calonge, 1983 (2$^a$ ed.), p. 24-26. ISBN 9788450084467.